Arte vizuale - VALENTIN TĂNASE

VALENTIN TĂNASE

S-a născut pe 6 septembrie 1954 la Iaşi. Este licenţiat al Institutului de Arte Plastice „N. Grigorescu” din Bucureşti (1978). Din 1977 participă la majoritatea manifestărilor expoziţionale de artă cu caracter municipal sau naţional organizate de Uniunea Artiştilor Plastici din România, for al cărui membru a devenit în 1981. Între 1981 şi 2014 a deschis 52 de expoziţii personale de pictură şi grafică în Bucureşti, Braşov, Constanţa, Buzău, Sibiu, Paris, La Croix Valmer, Angouleme (Franţa), Roma, Bologna (Italia), Bruxelles (Belgia), Viena (Austria), Praga, Kromeriz (Republica Cehă), Bratislava (Slovacia), Hurth-Köln (Germania), Veria (Grecia), Valencia (Spania), Budapesta (Ungaria), Beijing (China).

A realizat lucrări de pictură murală monumentală şi mozaic la sediul Ministerului Apărării, Muzeul Militar Naţional, Palatul CEC, Cercul Militar Naţional, Biserica Eroilor Revoluţiei din Decembrie 1989 din Bucureşti, Biserica Sf. Împăraţi Constantin şi Elena – Parcul Călăraşilor – Bucureşti, Palatul Primăriei Oradea.

A realizat lucrări de sculptură (busturi monumentale, basoreliefuri, compoziţii ronde-bosse, statui ecvestre, monumente de for public).

Decorat cu Ordinul Naţional „Steaua României”, în grad de ofiţer în 2000 şi cu medalia „Regele Mihai pentru Fidelitate” în 2014.

Este inclus în „Enciclopedia Artiştilor Români Contemporani”, vol. III şi V, şi în enciclopedia „Who’s Who in Romania” – ediţia 2002.

Contents